- nikdy nepochyboval o regulárnosti predmetného stretnutia. Víťazstvo Slovenska (nad Macedónskom - pozn. red.), aj keď už nerozhodovalo o jeho postupe na ME, bolo dosiahnuté v korektnom prostredí a bolo zaslúžené. O postupe dvoch družstiev zo skupiny rozhodli všetky stretnutia, a teda nielen to košické;
- sponzoring osoby so slovenským štátnym občianstvom, vykonaný s dobrým úmyslom a za víťazstvo v stretnutí nepovažujeme za chybu. Vieme si však predstaviť jeho lepšiu organizáciu a legalitu ako tú, ktorá bola uplatnená v tomto prípade;
- naďalej odmieta legalizovať akékoľvek súkromné sponzorské iniciatívy, ktoré nie sú súčasťou finančnej politiky SZH;
- očakáva, že teraz po identifikácii pôvodcu sponzoringu a objasnení jeho cieľa a zámeru, s ktorým konal, si tak ako on i všetci, ktorých sa vec bezprostredne týka, splnili povinnosti občana Slovenska. Sme presvedčení, že VV SZH si túto povinnosť splnil a plní;
- nikto z jeho členov sa na príprave a výkone sponzoringu nepodieľal a o jeho realizácii po stretnutí nevedel;
- nominácia hráčov do reprezentačných výberov je vecou zväzu. O prestavbe reprezentačného družstva mužov s cieľom úspešne účinkovať v kvalifikácii na MS 1997 rozhodol VV SZH už po nesplnení výkonnostných cieľov po skončení kvalifikácie na ME 1996. Nepopiera, že okolnosti, za akých sa sponzoring stretnutia s MRD uskutočnil, myšlienku prestavby RD urýchlili.
Odmietame nekvalifikované interpretácie a stanoviská, ktoré jej viac škodia ako osožia. Ťažko povedať, čo je dôležitejšie, či úloha nájsť pravdu, alebo spôsob, akým ju hľadáme. Pravda, ak je pravdou, sa nemôže vyvíjať, ale ľudia áno.
Ing. J. Korec Dr. A. Móza
predseda generálny sekretár